*Gerb. mokytojai,*

 KINGS Lietuva kartu su LR Užsienio reikalų ministerija kviečia 2-12 kl. moksleivius dalyvauti nemokame laiškų rašymo ir/arba atvirukų kūrimo konkurse „Laiškai draugystei“. Minėdami diplomatinių santykių atkūrimo/užmezgimo 30-mečius bei 100-mečius, skatiname gvildenti draugiškų tarptautinių santykių idėjas, kūrybiškai pristatyti savo šalį bei pateikti originalias interpretacijas apie tai, kas *man* (*aut. past.* konkurso dalyviui) yra šalių ir jų visuomenių tarpusavio draugystė. Darbas gali būti adresuojamas pasirinktos valstybės (*žr. priedas nr. 1*) vadovui, politikui, diplomatui, įsivaizduojamam draugui ir pan. Konkurso nugalėtojus apdovanosime organizatorių bei partnerių įsteigtais prizais ir padėkomis. Leidžiant epidemiologinei situacijai, bus organizuojami gyvi apdovanojimai, o Konkurso nugalėtojas ir jo klasė bus papildomai pakviesti apsilankyti LR Užsienio reikalų ministerijoje.

\*\*\*

* Valstybių sąrašas bei Konkurso nuostatai pridedami laiške (*žr. priedas nr. 1 ir priedas nr. 2*);
* Visą aktualią informaciją bei virtualią darbų galeriją galite rasti <https://kings.lt/page/konkursas> puslapyje arba KINGS Lietuva socialinio tinklo *Facebook* paskyroje.
* Konkurso pradžia – **2021 m. kovo 15 d**. Laiškus ir/arba atvirukus reikia pateikti iki **2021 balandžio 15 d**., atsiunčiant darbų elektronines ir/ar skenuotas versijas bei savo kontaktinę informaciją adresu **konkursas@kings.lt;**
* Siunčiant darbą pridedama Konkurso dalyvio kontaktinė informacija (**Konkurso dalyvio vardas, pavardė, tel. nr. el. paštas, mokykla, pasirinkta šalis, darbo pavadinimas ir dalyvį ruošusio mokytojo/-os vardas, pavardė bei priežastys, kodėl pasirinko būtent šią šalį**).
* Konkursui atsiųstų darbų vertinimas ir rezultatų paskelbimas vyks **2021 m. balandžio 16 d. – 2021 m. gegužės 16 d.** Konkursui pateiktus darbus vertins KINGS Lietuva ir LR Užsienio reikalų ministerijos paskirtų atstovų Komisija.

***Linkime įkvėpimo ir didžiausios sėkmės !***

*Linkėjimai,*

*Konkurso organizatoriai*